CELEX: 31982R2008
Language: el
Date: 1982-07-19 00:00:00
Title: Κανονισμός (EOK) αριθ. 2008/82 τού Συμβουλίου τής 19ης Ιουλίου 1982 περί τροποποιήσεως τού κανονισμού (EOK) αριθ. 343/79 περί τών γενικών κανόνων πού αφορούν ορισμένες εργασίες αποστάξεως οίνων

Avis juridique important

|

31982R2008

Κανονισμός (EOK) αριθ. 2008/82 τού Συμβουλίου τής 19ης Ιουλίου 1982 περί τροποποιήσεως τού κανονισμού (EOK) αριθ. 343/79 περί τών γενικών κανόνων πού αφορούν ορισμένες εργασίες αποστάξεως οίνων  

Επίσημη Εφημερίδα αριθ. L 216 της 24/07/1982 σ. 0002 - 0002

***** ΚΑΝΟΝΙΣΜΟΣ (ΕΟΚ) αριθ. 2008/82 ΤΟΥ ΣΥΜΒΟΥΛΙΟΥ  της 19ης Ιουλίου 1982  περί τροποποιήσεως του κανονισμού (ΕΟΚ) αριθ. 343/79 περί των γενικών κανόνων που αφορούν ορισμένες εργασίες αποστάξεως οίνων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3577/81 (2), και ιδίως το άρθρο 11 παράγραφος 3, το άρθρο 12α παράγραφος 4, το άρθρο 13 παράγραφος 3, το άρθρο 40 παράγραφος 4 και το άρθρο 41 παράγραφος 3,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 343/79 (3), όπως τροποποιήθηκε τελευταία από τον κανονισμό (ΕΟΚ) αριθ. 2008/81 (4), προβλέπει στα άρθρα 4α και 4β ειδικές διατάξεις σχετικά με τις αποστάξεις που αναφέρονται στα άρθρα 40 και 41 του κανονισμού (ΕΟΚ) αριθ. 337/79· ότι, αναμένοντας πλήρη αναθεώρηση των γενικών κανόνων που διέπουν τις εργασίες αποστάξεως, οι διατάξεις αυτές ήταν δυνατόν να εφαρμοσθούν μόνο κατά τις αμπελουργικές περιόδους 1980/81 και 1981/82· ότι, επειδή οι εργασίες για την επεξεργασία των νέων γενικών κανόνων σχετικά με την απόσταξη δεν έχουν ακόμη περατωθεί, πρέπει να παραταθεί η εφαρμογή των άρθρων 4α και 4β του κανονισμού (ΕΟΚ) αριθ. 343/79 για την αμπελουργική περίοδο 1982/83·  ότι, για τους ίδιους λόγους, οι διατάξεις σχετικά με τις ανοχές που προβλέπονται στο άρθρο 6 παράγραφοι 1 και 2 του κανονισμού (ΕΟΚ) αριθ. 343/79 πρέπει να παραμείνουν σε ισχύ για την αμπελουργική περίοδο 1982/83,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 343/79 τροποποιείται ως εξής:  1. Στο άρθρο 4α, η παράγραφος 1 αντικαθίσταται από το ακόλουθο κείμενο:  «1. Για τις αμπελουργικές περιόδους 1980/81, 1981/82 και 1982/83, και κατά παρέκκλιση των άρθρων 2 και 4, οι οινοπνευματοποιοί πού, κατ' εφαρμογή του άρθρου 40 ή του άρθρου 41 του κανονισμού (ΕΟΚ) αριθ. 337/79, προέβησαν σε απόσταξη οίνων που προέρχονται από σταφύλια που έχουν παραχθεί στο Κράτος μέλος στο οποίο έγινε η απόσταξη, μπορούν να παραδώσουν στον αρμόδιο οργανισμό παρεμβάσεως το σύνολο του προϊόντος που ελήφθη από την απόσταξη, εφόσον το προϊόν αυτό έχει αλκοολικό τίτλο 86 % vol η περισσότερο.»  2. Στο άρθρο 6, η παράγραφος 3 αντικαθίσταται από το ακόλουθο κείμενο:  «3. Οι παράγραφοι 1 και 2 εφαρμόζονται στις συμβάσεις παραδόσεως που συνήφθησαν κατά τις περιόδους εμπορίας 1979/80, 1980/81, 1981/82 και 1982/83.»  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Σεπτεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Ιουλίου 1982.  Για το Συμβούλιο  Ο Πρόεδρος  B. WESTH  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 359 της 15. 12. 1981, σ. 1.  (3) ΕΕ αριθ. L 54 της 5. 3. 1979, σ. 64.  (4) ΕΕ αριθ. L 195 της 18. 7. 1979, σ. 3.